17 ianuarie 2019

**Comunicat de Presă**

**Ministerul Educației și Cercetării lansează procedura de concurs pentru selectarea de noi membri ai corpului național de experți în managementul educațional, seria a 15-a**

În Monitorul Oficial nr. 19/13 ianuarie 2020 a fost publicat Ordinul ministrului Educației și Cercetării nr. 3.016/09.01.2020 privind aprobarea *Calendarului desfășurării concursului național de selecție a cadrelor didactice pentru constituirea Corpului Național de experți în management educațional* (CNEME).

Calitatea de membru în cadrul Corpului Naţional de experţi în management educațional este o condiție obligatorie de participare la concursurile de selecție a inspectorilor școlari și a directorilor unităților de învățământ din sistemul preuniversitar, conform prevederilor legale. Această calitate se certifică prin înscrierea în Registrul Naţional al experţilor în management educaţional, în urma promovării concursului de selecţie organizat de Ministerul Educației și Cercetării.

*„Registrul naţional al experţilor în management educaţional este, practic, baza de date cu profesioniștii calificați în managementul inspectoratelor școlare și al unităților de învățământ. Selecţia candidaţilor se realizează de către inspectoratele școlare, în baza calendarului stabilit de către minister”*, a declarat Monica Anisie, ministrul Educaţiei și Cercetării.

Calendarul desfășurării concursului de selecție, seria a 15-a, prevede începerea procesului în data de 20 ianuarie 2020 și finalizarea acestuia pe 20 martie 2020. Detaliile procesului de selecție se regăsesc în documentul anexat.

**C a l e n d a r u l**

**desfăşurării concursului de selecţie a cadrelor didactice pentru constituirea corpului naţional de experţi în management educațional**

*seria a 15-a*

|  |  |
| --- | --- |
|  |  |
| 20 ianuarie 2020 | Afişarea programului orar al înscrierilor, a numărului de locuri scoase la concurs şi a metodologiei de concurs la sediul inspectoratului şcolar şi pe site-ul propriu |
| 20 ianuarie - 2 februarie 2020 | Completarea formularului de selecţie online în aplicaţia informatică |
| 3 februarie 2020 | Afişarea listelor cuprinzând candidaţii admişi în această etapă, în urma introducerii informaţiilor în formularul de selecţie online |
| 3 - 14 februarie 2020    17 februarie 2020 | Depunerea, la inspectoratul școlar, a portofoliului cu documentele prevăzute la art. 7 din Metodologia privind organizarea şi desfăşurarea concursului de selecţie a cadrelor didactice pentru constituirea corpului naţional de experţi în management educaţional, aprobată prin Ordinul ministrului educației, cercetării, tineretului și sportului nr. 5549/2011, cu modificările și completările ulterioare, de către candidaţii declaraţi admişi după etapa de selecţie online, conform programului afișat  Inspectoratele școlare transmit la Ministerul Educaţiei și Cercetării lista candidaților declaraţi admişi după etapa de selecţie online, care la data înscrierii la selecție ocupă o funcție de conducere sau de îndrumare și control din inspectoratul școlar, precum și dosarele acestora |
| 17 - 24 februarie 2020 | Evaluarea portofoliilor candidaţilor de către comisiile de evaluare constituite la nivelul inspectoratului școlar, respectiv la nivelul Ministerului Educaţiei și Cercetării |
| 25 februarie 2020  26 februarie - 3 martie 2020    26 februarie - 12 martie 2020  26 februarie - 10 martie 2020  13 martie 2020    20 martie 2020 | Validarea rezultatelor selecţiei de către consiliul de administraţie al inspectoratului şcolar  Transmiterea către inspectoratele școlare a rezultatelor selecției făcute de comisia de evaluare constituită la nivelul Ministerului Educaţiei și Cercetării, în vederea afișării acestora la sediul inspectoratului școlar  Afişarea rezultatelor evaluării în ordinea descrescătoare a punctajelor  Depunerea contestațiilor la inspectoratul școlar, respectiv la Ministerul Educaţiei și Cercetării  Soluționarea contestațiilor  Transmiterea de către Ministerul Educaţiei și Cercetării a rezultatelor contestațiilor la inspectoratul școlar  Întocmirea, de către inspectoratele şcolare, a listelor cuprinzând candidaţii promovaţi şi înaintarea acestor liste la Ministerul Educaţiei și Cercetării  Emiterea ordinului de ministru privind înscrierea cadrelor didactice declarate promovate în Registrul naţional al experţilor în management educaţional |